google/wiki40b huggingface dataset:
Balkasodžio gyvenvietė

Gyvenvietė

Apie šią atvirą senovinę jotvingių gyvenvietę, kuri priskiriama mūsų eros I a.–IV a., ilgą laiką nieko nežinota. Čia visą laiką buvo ariamos dirvos. 1958 m. pavasarį patvinęs Nemunas suardė viršutinio kranto sluoksnius ir atidengė daugybę puodų šukių, titnago gabalų, degėsių, gyvulių kaulų, geležies gargažių, molio, tinko ir kitų radinių.
Gyvenvietė apardyta upių potvynių. Istorijos instituto ir Alytaus kraštotyros muziejaus archeologai (vadovė Eugenija Butėnienė) 1958 m. ištyrė 140 m₂ plotą. Rastas 0,6-0,8 m storio kultūrinis sluoksnis su antžeminių stulpinės konstrukcijos pastatų liekanomis, ūkinėmis duobėmis, naminių gyvulių kaulais, lipdytine brūkšniuotu bei grublėtu paviršiumi keramika ir kitais I tūkstantmečio dirbiniais.
Jazas

Jazas (juodkal. Jaz, Јаз) – žvyro paplūdimys Budvos opštinoje (Juodkalnija), už 2,5 km į vakarus nuo Budvos, vienas didžiausių Juodkalnijos paplūdimių.
Paplūdimys susideda iš dviejų dalių – 500 m ir 300 m ilgio ruožų. Trumpesnysis anksčiau buvo nudistų paplūdimys. Palei ilgąją dalį yra stovyklavietė (maždaug 2 tūkst. vietų).

Jazas populiarus kaip saulės vonių ir stovyklavimo vieta, o tarptautiniu mastu žinomas ir kaip vieta, kur paskutiniais metais vyksta koncertai ir hepeningai.
Palei Jazo paplūdimį yra daug nenaudojamos teritorijos, kurią ketinama panaudoti turizmo sferai Juodkalnijoje plėsti (kartu su Buljarica, Velika Plaža ir Ada Bojana).
Kazys Matulaitis

Biografija

1905 m. išvyko į Vokietiją, vėliau į Didžiąją Britaniją. 1906–1917 m. priklausė Škotijos angliakasių profesinei sąjungai. 1918 m. grįžo į Lietuvą. Už komunistinę veiklą 1919, 1920 ir 1923–1926 m. kalintas. 1922–1923 m. Pirmojo Seimo atstovas. 1926 m. pasitraukė į Vokietiją, o 1929 m. – į TSRS. Dirbo Maskvos lietuvių klube.
Hades Almighty

Biografija

Hades įkurta Bergene, Norvegijoje 1992-aisiais tuometinio grupės Immortal guitaristo Jørn Inge Tunsberg bei ex-Dark būgnininko Remi Andersen; vėliau prie jų dueto prisijungė Janto Garmanslund, grojantis bosine gitara bei antras gitaristas Wilhelm Nagel. Pirmasis grupės demo įrašas, Alone Walkyng įrašytas 1993-ųjų Birželio mėn. Grieghallen bei prpodiusuotas Pytten; šis demo vėliau pakartotinai išleistas kompaktinio disko pavidalu, Italų įrašų studijos Wounded Love 1996-aisiais. 1993-aisiais, Jørn Inge Tunsberg buvo nuteistas kartu su savo pažįstamu, kitu black metal stiliaus atlikėju Varg Vikernes (iš Burzum) už Norvegų Åsane sudeginimą, ir už tai pasodintas į kalėjimą. Išleidus demo įrašą grupė pasirašė kontraktą su įrašų kompanija Full Moon Productions ir įrašė savo pirmąjį albumą …Again Shall Be (Grieghallen, 1994 Birželis/Liepa). Maždaug tuo pačiu metu antrąjį grupės gitaristą Wilhelm Nagel pakeitė Stig Hagenes.
Savo antrąjį albumą Dawn of the Dying Sun Hades įrašė 1997-aisiais (Grieghallen, per Full Moon). Šio disko išleidimo proga grupė turavo per visą Europą, taip pat koncertavo Meksikoje ir JAV. 1998-aisiais grupė buvo priversta pasikeisti pavadinimą iš Hades į Hades Almighty, kadangi gavo pretenziją dėl tokio paties pavadinimo iš JAV muzikinės grupės. Pakeitę pavadinimą grupės nariai dirbo prie sekančio studijinio albumo, bei koncertavo Wacken Open Air festivalyje.
1998-ųjų Rugsėjo mėn. grupė atvyko į Prolog Studios (Dortmundas, Vokietija) įrašinėti savo naujausio albumo Millenium Nocturne, išleidžiamo per Nuclear Blast per Hammerheart Records. Po įrašo grupė turavo Europoje kartu su Immortal bei Benediction, bei atliko atskirą koncertų seriją [[Beniliuksas|Beniliuksliųkartu su Mayhem bei Primordial. Jų ketvirtasis studijinis albumas Pulse of Decay buvo išleistas 2001-aisiais per Psycho Bitch Records įrašų studiją. 2003-aisiais Hades Almighty pasirašė vadybinę sutartį su Khaoz Productions, bei įrašo leidimo sutartį su Dark Essence Records 2004-aisiais; tais pačiais metais pastarasis leidėjas iš naujo perleido jų papildomais bonusiniais takeliais praturtintą Pulse of Decay (tarp bonus takelių yra ir grupės Manowar koveris „Each Dawn I Die“) bei DVD sekciją su vaizdo klipu albumo takeliui „Submission Equals Suicide“.
Baltoji mišrainė

Baltoji mišrainė – mišrainė, kurios pagrindą sudaro virtos pjaustytos bulvės ir kietai virti pjaustyti kiaušiniai. Taip pat dedama žaliųjų žirnelių, raugintų agurkų, viskas uždaroma majonezu. Kartais dar dedama virtos mėsos arba daktariškos dešros. Dažniausiai patiekiama prie šaltų mėsos patiekalų arba valgoma kaip garnyras.
Baltoji mišrainė yra vienas pagrindinių rusiškos virtuvės patiekalų, plačiai paplitęs ir kitose buvusios TSRS šalyse. Baltoji mišrainė yra tradicinis naujametinio stalo patiekalas. Rusijoje ši mišrainė dar vadinama Olivjė vardu, pagal XIX a. prancūzų virėją Liusjeną Olivjė (Lucien Olivier), kuriam priskiriama šio patiekalo autorystė. Už Rusijos ribų mišrainė vadinama „rusiškomis salotomis“.
Čatamas

Istorija

Čatamas minimas nuo 880 metų.
Kanadinis putinas

Paplitimas

Vietinė rūšis JAV šiaurės rytų bei vidurio vakarų valstijose. Taip pat savaime auga Kanadoje nuo Naujojo Bransviko rytuose iki pietryčių Saskačevano provincijos. Izoliuotos populiacijos aptinkamos Šiaurės ir Pietų Dakotoje, Vajominge, Kolorade, Apalačų kalnuose ir iki Kentukio bei Virdžinijos valstijų pietuose.
Rūšis introdukuota Lietuvoje. Lietuvos gamtinės sąlygos palankios, žiemą nenušala. Gerai auga daugelyje dirvožemių, atsparus kenkėjams bei ligoms.

Požymiai

Auga lėtai kaip krūmas arba retai kaip nedidelis medelis (per 20 metų ir brandos amžiuje) užauga iki 8,5 m aukščio ir iki 25 cm skersmens kamienais. Žydi gegužės pabaigoje ir birželį. Žiedai gelsvai balti, smulkūs 5–6 mm skersmens išaugantys susitelkę skėtiškose 7–12 cm skersmens kekėmis. Lapai blizgantys su nusmailėjusiomis viršūnėmis, rudenį raudoni. Uogos (Kaulavaisis) – smulkios, melsvai juodos 8–16 mm ant rausvų kotelių.

Panaudojimas

Uogos valgomos. Šiaurės Amerikos Indėnai žievę ir lapus naudoja tradicinėje medicinoje kaip fitoterapijai. Kanadinis putinas yra sukryžmintas su Viburnum prunifolium ir išvesta hibridinė Viburnum × jackii veislė.
Ješiva

Ješiva – judaizmo dvasinė seminarija. Dažniausiai joje mokosi vaikinai ir vyrai, kartais moterys. Iki II pasaulinio karo Lietuvoje buvo 10 ješivų Vilniuje bei keletas ješivų kituose miestuose.

Ješivų tipai

Ješivos įvairiais laikotarpiais buvo įvairių tipų: gaoninės, post-gaoninės, lietuviškosios, hasidinės, sephardikinės, konservatyviosios, nondenominationalinės, reformatinės, šiuolaikinės ortodoksinės.

Hasidinės ješivos

Hasidinio judėjimo ješivos kilo iš Lietuvos. Hasidinės ješivos su savo mokymu paplito Rytų Europoje.
Apygardos prokuratūra

Apygardos prokuratūra – tarpinė prokuratūros grandis; teritorinė prokuratūra. Vadovauja vyriausiasis prokuroras. Pavaldžios žemesnės grandies (rajonų, apylinkių) prokuratūros.
Turgelių koplyčia

Istorija

Dvarininkų Jozefo ir Kotrynos Kobylinskių šeimos memorialinė koplyčia pastatyta 1850 m. Kobilinskiai į šias vietas atkeliavo 1834 m., įsigiję Merkinės dvarą. Koplyčia stūkso Turgelių Švč. Mergelės Marijos Ėmimo į dangų parapijos kapinių kalnelyje gausių palaidojimų apsuptyje.
Turgelių bažnyčios statybos metais XX a. pradžioje koplyčioje buvo laikomos pamaldos.
Barbadoso tautinis olimpinis komitetas

Istorija

Barbadoso tautinis olimpinis komitetas pradėtas formuoti po 1962 m. Vest Indijos federacijos panaikinimo. Šalies nacionalinis komitetas pirmuosius savo atstovus delegavo į 1968 m. vasaros olimpines žaidynes. Nuo to laiko šalis dalyvavo visose olimpiadose, išskyrus 1980 m. Maskvos žaidynes, kurias boikotavo.
2009 m. gegužės 29 d. Barbadoso olimpinė asociacija ir Kanados olimpinis komitetas pasirašė kooperacijos sutartį. Ši sutartis leis šalims stiprinti savo ir bendrą sportinę veiklą. Šalys galės lengviau keistis treneriais, teisėjais, ekspertais ir mokslininkais, rengti seminarus ir kursus.
Strateginės vandenyno pajėgos

Strateginės vandenyno pajėgos (pranc. Force océanique stratégique; FOST) − balistinėmis raketomis ginkluotų povandeninių laivų pajėgos, Prancūzijos laivyno dalis. FOST yra vienas iš dviejų Prancūzijos povandeninių laivų pajėgų komponentų (antrasis − atakos povandeniniai laivai) bei Prancūzijos branduolinio sulaikymo pajėgų jūrinis komponentas.

Parengtis

Strateginės vandenyno pajėgos bet kuriuo metu turi turėti bent du povandeninius laivus jūroje, kad prireikus šie galėtų smogti branduolinį smūgį.

Istorija

Prancūzijos Strateginės vandenyno pajėgos buvo suformuotos XX a. 7-tąjį dešimtmetį, kai Prancūzija nutarė turėti savo branduolinio sulaikymo pajėgas. Kūrimas truko 13 metų, nes reikėjo sukurti pakankamai mažus branduolinius reaktorius, kurie tilptų į povandeninius laivus, sukonstruoti ir pagaminti balistines raketas ir branduolines galvutes. Be to, visa tai turėjo būti suderinta povandeniniame laive. 1972 m. buvo sukurtas povandeninis laivas „Redoutable“.
Nuo tada į laivyno sudėtį įrašyti dar 5 balistinių raketų branduoliniai povandeniniai laivai (sous-marin nucléaire lanceur d'engin; SNLE). 1996 m. prezidentas Žakas Širakas nutarė, kad Strateginės vandenyno pajėgos turės keturis balistinių raketų povandeninius laivus. Šis dydis buvo palaikomas pašalinant iš laivyno sąrašų senuosius „Le Redoutable“ klasės povandeninius laivus, dalį jų pakeičiant naujesniaisiais „Le Triomphant“ klasės povandeniniais laivais.
Strateginių povandeninių laivų bazė yra Île Longue pusiasalyje netoli Bresto uosto. Iki 2000 m. pajėgų vadavietė buvo Hujus (Ivlino departamente), po to buvo perkelta į Brestą.

Vadovavimo grandinė

Administracinė vadovavimo grandinė tvarko pajėgų paruošimą užduotims ir pavaldi laivyno štabo viršininkui (chef d'état-major de la marine; CEMM).
Operacinė vadovavimo grandinė tvarko pajėgų panaudojimą ir saugumą. Ji pavaldi ginkluotųjų pajėgų štabo viršininkui (chef d'état major des armées; CEMA). Strateginių vandenyno pajėgų vadas (ALFOST) yra atsakingas už povandeninių laivų maršrutų planavimą, vadovavimą jiems jūroje, įsakymų jiems perdavimą.
Galią įsakyti paleisti balistines raketas su branduoliniais užtaisais turi tik Prancūzijos prezidentas. Prezidentą nuolat lydi karininkas su lagaminėliu, kuriame yra įranga, reikalinga leisti branduolinių raketų paleidimą.
Akmeniai (Kėdainiai)

Istorija

XX a. vid. Akmenių teritorija padalinta į Kėdainių ir Jonavos rajono dalis. Pastarajame rajone buvusi dalis greitai nunyko.

Aplinkinės gyvenvietės

KĖDAINIAI - 12 km
Beinaičiai - 2 km
Nociūnai - 5 km
Dudinka

Geografija

Dudinka įsikūrusi už Šiaurės poliaračio, Jenisiejaus dešiniajame krante, prie Jenisiejaus ir Dudinkos upės santakos. Didžiausias Sibire jūrų uostas, Norilsko priešuostis. Yra elektrifikuotas geležinkelis ir plentas į Norilską. Veikia žuvų pramonės įmonė. Yra Kraštotyros muziejus.

Istorija

1667 m. įkurta žiemos stovyklavietė. Miesto teisės nuo 1951 m. Nuo 1930 m. Taimyro Dolganų-Nencų municipalinio rajono (anksčiau – autonominės apygardos) centras. 1969 m. nutiestas dujotiekis Mesojacha-Norilskas. Dudinkoje įsikūrusi Taimyro geofizikos ir naftos žvalgybos ekspedicija. Į rytus nuo Dudinkos esančiame Alykelio oro uoste bazavuojasi poliarines stotis ir Šiaurės jūrų kelią aptarnaujantys lėktuvai.

Lietuviai

1941 m. rugpjūčio per Dudinką į Norilsko ir Lamos lagerius buvo gabenami Lietuvos kariuomenės karininkai. 1945 m. rugpjūčio mėn. Šiaurės keliu per Archangelską atvežta apie 100 lietuvių. Žiemą jie gyveno ant sniego pastatytose palapinėse. Dirbo uoste, lentpjūvėje, prie geležinkelio. Pirmąją žiemą daug jų mirė nuo bado, šalčio, ligų. Vėliau dalis išvežta į Norilską.
Pėdžiai

Aplinkinės gyvenvietės

Medekšiai – 4 km
Nociūnai – 1,5 km
Slikiai – 3 km
Žiogaičiai – 2 km
Kuigaliai – 3 km
Emaliuoti dirbiniai

Emaliuoti dirbiniai – archeologinių tyrimų metu randami žalvariniai dirbiniai, dengti emaliu.

Istorija

Emaliuoti dirbiniai pradėti gaminti 1 tūkstantmetyje pr. m. e. Egipte, Kretoje ir Mikėnuose, Kinijoje, Bizantijoje. Europoje paplito Romos imperijos laikais. II a. emaliuoti dirbiniai (papuošalai) iš jos provincijų pateko į baltų kraštus. Skiriami 2 emaliuotų dirbinių tipai: romėniškieji ir barbariškieji.
Romėniškieji emaliuoti dirbiniai – apskritos kiauraraštės, apskritos su tutuliu ir pasidabruotos su trikampe kojele segės. Barbariškieji emaliuoti dirbiniai – žirgo aprangos daiktai, geriamųjų ragų juostos, papuošalai, II a. – V a. gaminti baltų žemėse ir gretimuose kraštuose (dab. Vidurio Rusijoje, Ukrainoje – Vidurio Padnieprėje). Rasta III a. - IV a. žalvarinių ir pasidabruotų emaliuotų plokštelių. Dauguma tyrėjų svarbiausiais barbariškųjų dirbinių centrais laiko Mozūriją ir Baltijos rytinį pakraštį. Emaliuotus dirbinius nešiojo gentinė diduomenė.

Lietuvoje

Lietuvoje rasta romėniškųjų ir barbariškųjų dirbinių, dengtų mėlynos, raudonos, žalios spalvos emaliu. Jų aptikta II a. – V a. kapuose Lietuvos vakarinėje dalyje (romėniškosios segės ir plokštelės, vietos meistrų apyrankės, apskritos kiauraraštės ir profiliuotos segės, žirgo kamanų apkalai), Žemaitijoje ir Vidurio Lietuvos šiaurinėje dalyje (romėniškosios segės trikampe kojele, plokščios segės, vietinės geriamųjų ragų juostos, trikampės kiauraraštės segės), Rytų, Pietryčių ir Vidurio Lietuvoje (vietinės pasaginės segės, maži ir dideli kabučiai, antkrūtininės juostos).
Klaipėdos krašto seimelis

Klaipėdos krašto seimelis (vok. Landtag), pagal Klaipėdos konvenciją – Klaipėdos krašto gyventojų trejų metų kadencijai rinktas vietinių įstatymų leidimo organas, 1925–1939 m. autonominė institucija. Seimelio kompetencijai priklausė civilinių, baudžiamųjų, žemės ūkio, miškų, prekybos įstatymų leidyba, tikybos, švietimo, sveikatos apsaugos reikalai, socialinė apsauga ir darbo santykiai, teismų organizacija, krašto viešieji finansai bei turtai, mažumų apsauga ir kt.
29 mandatų seimelis rinktas šešis kartus: 1925 m. spalio 19 d., 1927 m. rugpjūčio 30 d., 1930 m. spalio 10 d., 1932 m. gegužės 4 d., 1935 m. rugsėjo 29 d.–30 d., 1938 m. gruodžio 11 d. Seimelio pirmininkais buvo Joseph Kraus (1925–1927 m.), Konrad von Dressler (1927–1935 m.), August Baldžius (1935–1938 m.), šeštasis seimelis posėdžiavo tik vienąkart – 1939 m. kovo 22 d.
Iki 1935 m. daugumą vietų seimelyje turėjo dvi svarbiausios Klaipėdos krašto politinės partijos: Žemės ūkio partija (vok. Landwirtschaftspartei) ir Klaipėdos krašto tautos partija. Pirmoji atstovavo stambiesiems žemdirbiams, antroji – miesto verslininkams, pramoninkams. Propaguodamos krašto autonomijos idėjas, šios partijos turėjo pastovų elektoratą. 1935 m. rinkimuose visos vokiečių partijos sudarė vad. Vienybės sąrašą (vok. Einheitsliste), kuris gavo absoliučią daugumą vietų (24) seimelyje. Ši praktika buvo panaudota ir per 1938 m. rinkimus, kai vokiečių sąrašas (vok. Memeldeutsche Liste) gavo 25 mandatus. Kaip atsvara Klaipėdos krašto integracijai į Lietuvą prieštaravusioms ir gana radikalią poziciją Lietuvos atžvilgiu užėmusioms partijoms, visą tarpukarį nesėkmingai bandyta formuoti lietuviškų politinių partijų sąrašus, kurie surinkdavo tik 6–18 % balsų; tuo būdu prolietuviškos politinės partijos seimelyje gaudavo vos 2–5 vietas ir neturėjo beveik jokios politinės įtakos.
2010 m. Europos jaunių iki 18 m. krepšinio čempionatas

Istorija

Pirmą kartą šalies istorijoje toks čempionatas buvo rengiamas Lietuvoje. Tai buvo pasiruošimas prieš Lietuvoje rengiamą 2011 m. Europos krepšinio čempionatą.
2009 m. Meco mieste vykusiame čempionate nugalėjo Serbija. Lietuvos rinktinė 1994 m. čempionate, vykusiame Tel Avive tapo nugalėtoja, o 2006 ir 2008 m. laimėjo sidabro medalius.

Kvalifikacinis turnyras

12 komandų, kurios pirmose grupėse užėmė 1-3 vietas, buvo suskirstytos į dvi grupes. Iš abiejų grupių po keturias komandas pereis į ketvirtfinalį, o likusios kovos dėl 9-12 vietų.

Atkrintamasis turnyras

Paskutinės keturios pirmųjų grupių komandos žais tarpusavyje. Paskutines dvi vietas grupėje užėmusios komandos kitam sezonui bus perkeltos į žemesnį B divizioną.
Alvydas Dirsė

Biografija

1969 m. baigė Alytaus mokyklą internatą, 1975 m. Vilniaus universiteto Medicinos fakultetą, gydytojas terapeutas.
1975 m. Marijampolės rajono „Suvalkijos“ pensiono, Marijampolės ligoninės gydytojas, Šeštokų ambulatorijos vedėjas, Lazdijų rajono Greitosios medicinos pagalbos stoties direktorius, 2000–2009 m. Valstybinio socialinio draudimo fondo Marijampolės skyriaus vyr. specialistas, nuo 2009 m. spalio 15 d. Marijampolės greitosios pagalbos stoties direktorius.
Nuo 1989 m. Lietuvos socialdemokratų partijos narys, 1995–2001 m. Lazdijų rajono skyriaus pirmininkas, nuo 2001 m. skyriaus pirmininko pavaduotojas, LSDP tarybos narys. Nuo 2003 m. Lietuvos socialdemokratų sąjungos narys.
Pikeliškės

Istorija

Tarybiniais metais Pikeliškės pateko į Ažulaukės apylinkę, buvo kolūkio centrinė gyvenvietė.
Žeimiai (Varėna)

Istorija

1944 m. liepą ties Žeimiais vyko aršios kautynės tarp Vermachto ir Raudonosios armijos.
Diego de Nicuesa

Diegas de Nikuesa (isp. Diego de Nicuesa; g. ? m. Ispanijoje – m. 1511 m. kažkur Karibų jūroje) – ispanų keliautojas.
Kilęs iš Chaeno hidalgų šeimos. 1508 m. birželio 9 d. Ispanijos karaliaus Ferdinando II Kataliko paskirtas Veragvos (dabartinės Kosta Rikos, Nikaragvos ir Panamos Karibų pakrantė) gubernatoriumi. 1510 m. išvyko į Vest Indiją užimti savo valdų. Susidūrimai su karingomis indėnų gentimis ir tropinės ligos pražudė daug ekspedicijos narių. Nikuesai Panamos pakrantėje pavyko įkurti Nombre de Dioso koloniją.
1511 m. atvyko į Vasko Nunjeso de Balboa įkurtą Santa Marijos miestą ir pareiškė į jį pretenzijas. Tačiau miestiečiai atsisakė paklusti gubernatoriui, jis su keliais bendražygiais buvo išsodintas į valtį ir išsiųstas į Espanjolą, tačiau dingo jūroje taip jos ir nepasiekęs.
Bronislovas Krūminis

Bronius Krūminis (1928 m. gegužės 21 d. Lentvaris – 2000 m. gegužės 15 d. Vilnius) – Lietuvos architektas.

Biografija

1953 m. baigė Lietuvos dailės institutą. 1953–1961 m. dirbo Mokslinėse restauracinėse gamybinėse dirbtuvėse, 1961–1992 m. Miestų statybos projektavimo instituto projektų vyr. architektas, 1992–1998 m. bendrovės „Pastatas“ projektų vyr. architektas.
Plonoji žarna

Plonosios žarnos sienos sandara

Plonoji žarna yra sudaryta iš trijų dangalų: gleivinės, raumeninės sienos bei serozinio dangalo. Gleivinė, (lot. tunica mucosa), yra sudaryta iš žiedinių raukšlių bei gaurelių. Po ja yra gerai išvystytas pogleivis, kuriame išsidėstę daug kraujagyslių bei limfagyslių. Pogleivyje liaukos randamos tik dvylikapirštėje žarnoje. Raumeninio dangalo,(lot. tunica muscularis), siena yra sudarytas iš dviejų sluoksnių: išorinio išilginio,(lot. stratum longitudinale), ir vidinio žiedinio,(lot. stratum circulare). Galiausiai, serozinis dangalas,(lot. tunica serosa), yra labiausiai nutolusi plonosios žarnos siena nuo vidurio. Šis dangalas yra vidurių pilvaplėvės dalis. Ji nesiskiria nuo kitus organus dengiančios vidurių pilvaplėvės. Plonosios žarnos funkcijos: maisto virškinimas bei maisto medžiagų įsiurbimas.

Dvylikapirštė žarna, duodenum

Tai pati pirmoji plonosios žarnos dalis. Prasideda nuo prievarčio rauko. Jos ilgis apie 25 - 38 cm. Į šią žarnos dalį atsiveria kasos ir tulžies latakai. Dvylikapirštė žarna dar gali būti skirstoma į tris dalis: viršutinę dalį,(lot. pars superior), nusileidžiančiąją dalį,(lot. pars descendus), ir apatinę dalį,(lot. pars inferior).
Dvylikapirštėje žarnoje pH yra apie 7,0.

Tuščioji žarna, jejunum

Antroji plonosios žarnos dalis prasideda nuo dvylikapirštės ir tuščiosios žarnos linkio. Jos ilgis yra apie 2,5 metro. Joje beveik nebelieka liaukų, kurios buvo dvylikapirštėje žarnoje. Šioje plonosios žarnos dalyje pagrinde vyksta suvirškintų maisto medžiagų įsiurbimas.
Tuščiojoje žarnoje pH yra apie 7,0 - 9,0.

Klubinė žarna, ileum

Paskutinioji plonosios žarnos dalis. Jos ilgis nuo 2 metrų iki 4 metrų. Aiškios pradžios neturi, o baigiasi prie klubinio storosios žarnos vožtuvo. Klubinė žarna yra siauresnio spindžio nei tuščioji žarna. Taip pat joje mažiau gaurelių, ji yra blyškesnė. Taip yra todėl, kad joje ne tokia intensyvi kraujotaka.
Klubinėje žarnoje pH yra apie 7,5 - 8,5.

Plonosios žarnos funkcija

Tai labai svarbi virškinimo sistemos dalis. Joje įsiurbiama didžioji dalis maisto medžiagų, kurios patenka į kūną. Plonąją žarną pasiekęs kraujas vėliau po kūną išnešioja aminorūgštis, gliukozę, glicerolį, riebiąsias rūgštis. Elektrolitai, vitaminai, mineralai, medikamentai bei vanduo į kraują patenka iš storųjų žarnų (colon).
Busolė

Busolė – kompasas su optiniu taikikliu. Naudojamas kartografuojant vietovę, sudarant akinę nuotrauką. Busolė laikoma rankomis arba tvirtinama ant štatyvo (trikojo).
Algirdas Brazis

Algirdas Brazis (1915 m. vasario 9 d. Čikagoje – 2007 m. balandžio 1 d. ten pat) – lietuvių kilmės JAV dainininkas (baritonas).

Biografija

Dainuoti mokėsi privačiai. 1951–1954 m. dainavo „Metropolitan Opera“ (225 spektakliuose), 1955–1956 m. Čikagos lyrinėje operoje, 1957–1988 m. Čikagos lietuvių operoje (87 spektakliuose sukūrė 24 vaidmenis) ir kt. operos teatruose.
Koncertavo kaip solistas su „Lietuvos vyčių“, „Pirmyn“ chorais, „Dainavos“ ir „Čiurlionio“ ansambliais. Kaip solistas dalyvavo atliekant S. Šimkaus baladę „Nugrimzdęs dvaras“, kantatą „Atsisveikinimas su tėvyne“, J. Žilevičiaus kantatą „Vytautas Didysis“, B. Markaičio kantatą „Vilniaus varpai“, F. Strolios kūrinį chorui ir baritonui „Suledėjusiomis lūpomis“. 1938 m. su „Pirmyn“ choru koncertavo Lietuvoje. „Lietuvos vyčių“ narys, nuo 1993 m. garbės narys.
Prokuratūros stažuotojas

Prokuratūros stažuotojas - teisininkas, prokuratūros darbuotojas; stažuotojas. Jis gali eiti prokuroro pareigas. Mokymo programa orientuota į prokurorų darbui reikalingų įgūdžių tobulinimą - ji turėtų padėti naujiems sistemos darbuotojams susipažinti su susiformavusia vadovavimo ikiteisminiam tyrimui praktika, padėti išmokti analizuoti baudžiamųjų bylų nagrinėjimui reikšmę turinčius dokumentus, tinkamai atlikti ar kontroliuoti ikiteisminį tyrimą, pateikti įtarimus, kontroliuoti ir bendradarbiauti su ikiteisminio tyrimo įstaigomis.

Prokuratūros aplikantas

Prokuratūros aplikantas - teisinė pareigybė Lenkijoje. Aplikacija trunka apie 2,5 metų. Asmuo turi būti Lenkijos pilietis, būti nepriekaištingos reputacijos, įgijęs aukštąjį teisės išsilavinimą Lenkijoje ir kt.
Valdas Kazlas

Biografija

1973 m. baigė Alantos vidurinę mokyklą, 1979 m. baigė Kauno Juozo Gruodžio aukštesniąją muzikos mokyklą, 1986 m. baigė Lietuvos valstybinę konservatoriją, 2003 m. baigė Kauno technologijos universiteto viešojo administravimo magistrantūrą.
1978–1988 m. Kazlų Rūdos pučiamųjų instrumentų orkestro vadovas, 1979–1988 m. Kazlų Rūdos bandomojo miškų ūkio klubo vedėjas, Kazlų Rūdos vaikų muzikos mokyklos mokytojas, Kazlų Rūdos vidurinės mokyklos mokytojas, Kauno miesto moksleivių pučiamųjų instrumentų orkestro koncertmeisteris. 1988–1995 m. vaikų muzikos mokyklos direktorius, 1995–1997 m. uždarosios akcinės bendrovės „Auredi“ vadybininkas. 1997–2000 m. Kazlų Rūdos seniūnijos seniūnas. 2000 balandžio 4 d. išrinktas, o gegužės 14 d., minint 256-ąsias miesto metines inauguruotas pirmasis Kazlų Rūdos savivaldybės meras, ėjo mero pareigas 2000–2003 m. ir 2003–2004 m. Kartu Lietuvos savivaldybių asociacijos valdybos ir tarybos narys, Lietuvos savivaldybių asociacijos savaitraščio „Savivaldybių žinios“ redakcinės kolegijos narys. 2004–2007 m. V. Kazlienės IĮ „Jūsų sveikata“, vadybininkas, 2007-2010 m. Kazlų Rūdos savivaldybės administracijos direktorius, nuo 2010 m. UAB „Jūsų sveikata“ direktoriaus pavaduotojas.
Nuo 1997 m. Lietuvos centro sąjungos, nuo 2003 m. Liberalų ir centro sąjungos tarybos narys, LiCS Kazlų Rūdos skyriaus pirmininkas, LiCS savivaldybių forumo pirmininko pavaduotojas.
2000–2003 m., 2003–2007 m., 2007 m. bei 2010-2011 m. ir nuo 2011 m. Kazlų Rūdos savivaldybės tarybos narys.
2000–2004 m. Nacionalinės sveikatos tarybos ir valdybos narys, Marijampolės regiono plėtros tarybos narys, euroregiono „Šešupė“ tarybos pirmininko pavaduotojas. Lietuvos vaikų teisių gynimo organizacijos „Gelbėkit vaikus“ Kazlų Rūdos padalinio įkūrėjas ir narys.
Žmona Vilija Kazlienė (g. 1957 m.), vaikai Greta, (g. 1981 m.) ir Mantas (g. 1985 m.)